Botvinik – Capablanca (1938)
Botvinik – Capablanca je šahovska partija koju su na turniru AVRO 1938. odigrali budući svjetski prvak, Mihail Botvinik iz SSSR-a (bijeli), i nekadašnji svjetski prvak, Kubanac José Raúl Capablanca, a dobio ju je Botvinik. Gari Kasparov napisao je: (...) Botvinik je odigrao ono što će postati 'partija njegovog života' protiv Capablanke. Ne samo da je ocijenjena najbriljantnijom na cijelom turniru i da je vrijedna dviju prvih nagrada nego je čak sugerirano da bi je, po analogiji sa 'besmrtnim' i 'evergrin' partijama, trebalo nazvati 'partijom bez premca' ili 'klasičnom'!...